මේ හරහා විශ්‍රාම වැටුප් හා දීමනා සහිතව රාජ්‍ය සේවයට විසිහත්දහසක් දෙනා එක්වනු ඇතැයි ද, එවන් උතුම් කාර්යයක් ඉටුකරන විට ඊට එරෙහි වන්නේ් කෙසේදැයි වෘත්තීය සමිති නියෝජිතයෝ ප්‍රශ්න කළහ.ආර්ථික සංවර්ධන නියෝජ්‍ය ඇමැති ලක්ෂ්මන් යාපා අබේවර්ධන මහතාගේ ප්‍රධානත්වයෙන් වෘත්තීය සමිති නියෝජිතයන්ගේ සහභාගිත්වයෙන් ඊයේ (17) පැවැති විශේෂ හමුවේදී මේ කරුණු අනාවරණය විය.දුප්පත්කම රටින් තුරන් කිරීමට ඇරඹි සමෘද්ධි ව්‍යාපාරය ඉතා ශක්තිමත් වැඩපිළිවෙළක් බවට පත් කොට, එහි නිරත නිලධාරීන්, සේවකයන් විසිහත් දහසක් දෙනා රාජ්‍ය සේවයට එක්කිරීම මින් සිදුවේ.